টম ক্লেভারলি
থমাস উইলিয়াম "টম" ক্লেভারলি /ˈklɛvərli/ (জন্ম ১২ আগস্ট ১৯৮৯) একজন ইংরেজ পেশাদার ফুটবলার যিনি মূলত একজন সেন্ট্রাল মিডফিল্ডার হিসেবে প্রিমিয়ার লিগ ক্লাব ম্যানচেস্টার ইউনাইটেড এবং ইংল্যান্ড জাতীয় দলে খেলে থাকেন। ব্রাডফোর্ড সিটির হয়ে ক্যারিয়ার শুরু করা ক্লেভারলি ১২ বছর বয়সে ম্যানচেস্টার ইউনাইটেডে যোগ দেন। ২০০৭ থেকে ২০০৯ এই সময়কালে তিনি ম্যানচেস্টার ইউনাইটেডের রিজার্ভ দল এবং মাঝেমধ্যে ফ্রেন্ডলি খেলাগুলোতে মুল একাদশের হয়ে খেলেন। এর পরে তিনি বিভিন্ন ইংরেজ ক্লাব যেমন লিচেস্টার সিটি, ওয়াটফোর্ড এফসি, উইগান অ্যাটলেটিকের হয়ে ধারে খেলেন এবং নিজের যোগ্যতা প্রমাণ করেন। ২০১১-১২ মৌসুমে তিনি ম্যানচেস্টার ইউনাইটেডে ফিরে আসেন এবং কমিউনিটি শিল্ডে ম্যানচেস্টার সিটির বিরুদ্ধে জয়লাভের খেলায়, ইউনাইটেডের হয়ে তার অভিষেক হয়।